वीडियो देख फैंस कर रहे तारीफ, बोले- डाउन टू अर्थ
Kriti Sanon Adipurush Trailer Launch - कृति सेनन अपनी अगली फिल्म 'आदिपुरुष' की रिलीज के लिए पूरी तरह तैयार है, फिल्म में कृति सीता की भूमिका में नजर आएंगी।
कृति सेनन अपनी अगली फिल्म 'आदिपुरुष' की रिलीज के लिए पूरी तरह तैयार हैं, फिल्म में कृति मां सीता की भूमिका में नजर आएंगी। कल यानी 9 मई को फिल्म का ट्रेलर रिलीज हुआ है ।
बीती रात मुंबई में फिल्म का ग्रैंड ट्रेलर लॉन्च रखा गया, जहां कृति नीचे फर्श पर बैठीं नजर आईं। जिसका एक वीडियो सोशल मीडिया पर सामने आया है।
जमीन पर बैठीं कृति सेनन
दरअसल, ट्रेलर लॉन्च के दौरान कृति को थिएटर में बैठने की जगह नहीं मिली। वीडियो में ऐसा लग रहा है की वह किसी को परेशान नहीं करना चाहती थी और बिना कुछ सोचे तुरंत जमीन पर बैठ गईं। इसके बाद वहां बैठे लोग उठ गए और कृति को चेयर पर बैठने के लिए कहा। लेकिन उनके हावभाव से समझ आ रहा की उन्हें नीचे बैठे में कोई दिक्कत नहीं थी।
फैंस ने की तारीफ 
वीडियो सामने आते ही हर कोई कृति की जमकर तारीफ कर रहा है। वीडियो पर एक यूजर ने कमेंट करते हुए उन्हें 'डाउन टू अर्थ' बताया। दूसरे यूजर ने कमेंट कर लिखा, "ये है भारतीय संस्कृति साड़ी में कितनी सुन्दर लग रही'। तो वही तीसरे यूजर ने लिखा, इनकी सादगी बहुत पसंद है'।
एलिगेंट लुक में पहुंची कृति 
‘आदिपुरुष’ के ट्रेलर लॉन्च के दौरान कृति के एलिगेंट लुक से भी फैंस काफी इम्प्रेस हुए। उन्होंने व्हाइट साड़ी पहनी हुई थी, जिसमें यलो और रेड बॉर्डर था। इस साड़ी को उन्होंने यलो ब्लाउज के साथ पेयर किया था। वहीं बालों में गजरा लगाए हुए वह बेहद खूबसूरत लग रही थीं।
काफी विवादों के बाद रिलीज होगी आदिपुरुष
बता दें, पिछले साल मेकर्स ने दशहरा के मौके पर अयोध्या में आदिपुरुष का भव्य टीजर लॉन्च किया था, जिसे ऑडियंस से बहुत खराब रिस्पॉन्स मिला था। इतना नहीं किरदारों के खराब लुक और VFX के चलते फिल्म मजाक का पात्र बनी थी। साथ ही फिल्म पर धार्मिक भावनाएं आहत करने के भी आरोप लगे थे और फिल्म को बैन करने की मांग की गई थी। हालांकि, इस ट्रेलर में मेकर्स से उन सभी विवादित सीन्स हटा लिए है।
फिल्म की स्टारकास्ट 
पौराणिक कहानी ‘रामायण’ पर आधारित फिल्म आदिपुरुष का डायरेक्शन ओम राउत ने किया है। फिल्म में कृति प्रभास के अलावा सैफ अली खान, सनी सिंह भी नजर आएंगे। आदिपुरुष में जहां प्रभास भगवान राम की भूमिका निभाएंगे, वहीं कृति मां सीता के किरदार में नजर आएंगी। फिल्म का ट्रेलर देख फैंस काफी एक्साइटेड हो गए हैं। बता दें, फिल्म 16 जून को सिनेमाघरों में रिलीज होने वाली है।